ซง ย็อง-กยู

ซง ย็อง-กยู (; 18 เมษายน ค.ศ. 1970 – 4 สิงหาคม ค.ศ. 2025) เป็นนักแสดงชายชาวเกาหลีใต้ 

ชีวิตและอาชีพ
ซงเกิดในวันที่ 18 เมษายน ค.ศ. 1970 เขาสำเร็จการศึกษาปริญญาตรีสาขาการละครจากวิทยาลัยศิลปะโซล

ซงเปิดตัวครั้งแรกใน ค.ศ. 1994 ด้วยบทในละครเพลงสำหรับเด็กที่สร้างจากการ์ตูนเรื่อง Taoist Meoteol และปรากฏตัวบนเวทีอย่างต่อเนื่องนับแต่นั้นเป็นต้นมา ประสบการณ์การแสดงละครช่วยพัฒนาทักษะการแสดงของเขา และต่อมาเขาได้เข้าสู่วงการภาพยนตร์ครั้งแรกในปี ค.ศ. 2002 ในเรื่อง "Turn It Up" ซึ่งตามมาด้วยการเปิดตัวทางโทรทัศน์ครั้งแรกในปี ค.ศ. 2007 ในละครเรื่อง "Merry Mary" เขาเป็นที่รู้จักดีจากบทสมทบในฐานะหัวหน้าทีมที่ในภาพยนตร์ทำเงินที่ประสบความสำเร็จในปี ค.ศ. 2019 เรื่อง ภารกิจโปลิศสุดโต่ง และเป็นที่รู้จักจากบทของเขาใน นักบุญนาร์โค ของเน็ตฟลิกซ์ และ คาซีโน ของดิสนีย์+ ซึ่งออกอากาศในปี ค.ศ. 2022 ทั้งสองเรื่อง 

เขายังเป็นศาสตราจารย์พิเศษในภาควิชาศิลปะการแสดงที่มหาวิทยาลัยเซมย็องอีกด้วย

เมื่อวันที่ 4 สิงหาคม ค.ศ. 2025 ตำรวจกล่าวว่าพบซงเสียชีวิตภายในรถที่จอดอยู่ในเมืองยงอิน จังหวัดคย็องกี เขาอายุ 55 ปี เจ้าหน้าที่ระบุว่าไม่มีสัญญาณของความผิดปกติ การสืบสวนยังคงดำเนินต่อไป โดยมีแผนที่จะซักถามสมาชิกครอบครัวเพื่อพิจารณาถึงสถานการณ์ที่เกี่ยวข้องกับการเสียชีวิตของเขา

 อ้างอิง 

แหล่งข้อมูลอื่น


หมวดหมู่:บุคคลที่เกิดในปี พ.ศ. 2513
หมวดหมู่:บุคคลที่เสียชีวิตในปี พ.ศ. 2568
หมวดหมู่:นักแสดงภาพยนตร์ชายชาวเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้